นายกฯแมร์เคิลเตือน ประชากรเยอรมัน 70% เสี่ยงติดเชื้อโควิด-19 - FINNOMENA
นางอังเกลา แมร์เคิล นายกรัฐมนตรีเยอรมนี เตือนถึงสถานการณ์การระบาดของไวรัสโคโรนาสายพันธุ์ใหม่ ที่ก่อโรคโควิด-19 ว่า เยอรมนีอาจมีผู้ติดเชื้อสูงถึงร้อยละ 70 หรือราว 58 ล้านคน ของประชากรในประเทศ
25 มี.ค. 2563

นางอังเกลา แมร์เคิล นายกรัฐมนตรีเยอรมนี เตือนถึงสถานการณ์การระบาดของไวรัสโคโรนาสายพันธุ์ใหม่ ที่ก่อโรคโควิด-19 ว่า เยอรมนีอาจมีผู้ติดเชื้อสูงถึงร้อยละ 70 หรือราว 58 ล้านคน ของประชากรในประเทศ
ตัวเลขร้อยละ 70 อ้างอิงจากสถาบันควบคุมโรค โรเบิร์ต โคช์ส (RKI) เมื่อวันอังคารที่ 10 มี.ค. โดยนายโลทาร์ วีเลอร์ ผู้อำนวยการ RKI กล่าวว่า ทางสถาบันไม่เชื่อว่า จะมีจำนวนผู้ป่วยที่ไม่ตรวจไม่พบในประเทศจำนวนมาก
นางแมร์เคิลกล่าวว่า การปิดพรมแดนประเทศไม่ใช่วิธีการเหมาะสมที่จะยับยั้งการระบาดของไวรัสโคโรนาได้ และปฏิเสธที่จะเดินรอยตามผู้นำรัฐบาลออสเตรีย ที่มีคำสั่งห้ามผู้เดินทางจากอิตาลีเข้าประเทศ
วันเดียวกัน นายกรัฐมนตรีเยอรมนียืนยันผู้เสียชีวิตรายที่ 3 ในประเทศ จากโรคโควิด-19 ส่วนจำนวนผู้ป่วยสะสมในประเทศจนถึงวันอังคารที่ 10 มี.ค. อยู่ที่ 1,296 คน
ที่มา : https://www.cnbc.com/2020/03/11/angela-merkel-most-people-will-get-the-coronavirus.html
แท็ก:
แชร์บทความ: